Civitas
Vide etiam paginam discretivam: Civitas (discretiva). Civitas (-tatis, f.) appellatur quaequam communitas politica, quae proprium ius et regimen habet. Qui participat in civitate quadam vocatur civis; cives cuncti sunt civitas. Civis, cum statum civitatis habet, plerumque omnibus civis iuribus fruitur. Civitas quidem est una ex multis notionibus politicis maximi momenti, iuxta populum, ius, rem publicam, regimen, rectionem, imperium, leges, collegium, pagum, gentem, patriam, et nationem. Imperium in civitate residet et ad magistratum delegatur. Populus dicitur civitas cum omnes cives imperio conveniuntur ad res publicas agendas. Civitas sui iuris appellatur civitas quae ipsa est efficax regionis geographicae dominatus. In rectionum foederalium autem contextu, multae civitates habentur, quae singulae imperium delegant ad regimen foederale; postea civitas ipsa saepe sola dicitur pagus aut provincia ubi cives vivunt, sc. Civitates Foederatae Americae.